
	ŠJ
	Školská jedáleň  

	BOZP
	Bezpečnosť a ochrana zdravia pri práci

	MŠVVaM SR
	Ministerstvo školstva, výskumu, vývoja a mládeže Slovenskej republiky

	ZZ
	Zákonní zástupcovia a zástupcovia zariadení

[bookmark: _Toc240443577]ČLÁNOK I
Úvodné ustanovenia
1. V súlade s poslaním a hodnotami Materskej školy, Komenského 1162/38, 024 01 Kysucké Nové Mesto (ďalej len „škola“) prijímame tento školský poriadok.
2. Našou prioritou je vytvoriť inkluzívne, bezpečné a podnetné prostredie, ktoré rešpektuje jedinečnosť a podporuje maximálny rozvoj detí.
3. Školský poriadok predstavuje základný dokument školy a je záväzný pre deti, zákonných zástupcov a zástupcov zariadení (ďalej len „ZZ“), zamestnancov školy, ako aj ďalšie fyzické osoby, ktoré sa so súhlasom riaditeľa školy nachádzajú v priestoroch školy.
4. Vychádzame z princípov rovnosti, rešpektu a spolupráce. Veríme, že každý má právo na kvalitné vzdelanie prispôsobené individuálnym potrebám a schopnostiam. Snažíme sa poskytovať vzdelávacie príležitosti, ktoré podporujú akademický, sociálny a emocionálny rozvoj našich detí.
5. Tento školský poriadok je navrhnutý tak, aby jasne stanovil práva a povinnosti všetkých členov našej školskej komunity – detí, ZZ, pedagogických a nepedagogických zamestnancov, ktorí sú povinní tento školský poriadok dodržiavať. Cieľom je vytvoriť harmonické prostredie, kde každý člen komunity cíti podporu, rešpekt a zodpovednosť.
6. Naša škola sa zaväzuje k:
6.1. inklúzii a diverzite: vítame a podporujeme rozmanitosť, uznávame jedinečnosť každého detí a zabezpečujeme, aby mali všetci rovnaké príležitosti na úspech,
6.2. bezpečnosti a ochrane zdravia: dbáme na vytváranie bezpečného prostredia, kde sa každý môže cítiť chránený a podporovaný,
6.3. individuálnemu prístupu: prispôsobujeme výchovno-vzdelávacie postupy a metódy individuálnym potrebám našich detí, aby sme maximalizovali ich potenciál,
6.4. spolupráci a partnerstvu: posilňujeme spoluprácu medzi školou, ZZ a komunitou, pretože veríme, že spoločným úsilím dosiahneme najlepšie výsledky pre našich deti,
6.5. právu na vzdelanie: zabezpečujeme kvalitné a prístupné vzdelanie pre všetkých deti bez ohľadu na ich špeciálne výchovno-vzdelávacie potreby.
7. Tento školský poriadok je výsledkom spoločného úsilia našej školskej komunity, vydaný riaditeľom školy na základe § 153 zákona č. 245/2008 Z. z. o výchove a vzdelávaní (školský zákon) a v súlade s vyhláškou č. 541/2021 Z. z. o materskej škole.
8. Školský poriadok predstavuje náš záväzok k vytváraniu pozitívneho a podporujúceho prostredia pre všetkých deti. Veríme, že dodržiavanie tohto školského poriadku prispeje k harmonickému a efektívnemu fungovaniu našej školy, kde má každý možnosť rozvíjať svoje schopnosti a dosiahnuť svoj plný potenciál.
9. ZZ sú so školským poriadkom oboznámení na začiatku školského roka preukázateľným spôsobom – na prvom stretnutí. Neprítomnosť ZZ na stretnutí ho nezbavuje povinnosti spolupracovať so školou pri výchove a vzdelávaní detí.
10. Škola realizuje právo na vzdelanie tým, že organizuje vnútorný chod školy, výchovu a vzdelávanie detí a vytvára podmienky pre fungujúce, otvorené, vzájomne prospešné a podporujúce medziľudské vzťahy. Škola je miestom efektívneho využitia času výchovy a vzdelávania.
11. Školský poriadok je vypracovaný na základe medzinárodných dohovorov a zmlúv, ku ktorým sa prihlásila Slovenská republika, ako sú Deklarácia práv dieťaťa a Listina základných práv a slobôd, tiež ďalšie legislatívne a všeobecne záväzné právne normy, ktoré sa týkajú výchovy a vzdelávania detí.
[bookmark: _Toc240443578]ČLÁNOK II
Práva a povinnosti detí
1. Škola podporuje rozvoj detskej osobnosti na základe hodnôt humanizmu, rovnosti, tolerancie, demokracie a vlastenectva. Venuje sa rozvoju intelektuálnych, morálnych, etických, estetických, pracovných a telesných schopností. K tomu je potrebné, aby si deti:
1.1. osvojili a zachovávali základné pravidlá a časový harmonogram a program školy, rešpektovali jej zameranie a svojimi vzájomnými vzťahmi prispeli k dobrej atmosfére,
1.2. osvojili zásady mravného správania, vedomosti a praktické zručnosti na veku primeranej úrovni.
2. Práva detí:
	2.1. právo na prijatie na predprimárne vzdelávanie v materskej škole od školského roka nasledujúceho po školskom roku, v ktorom dieťa dovŕši tretí rok veku,
2.2. právo na vzdelanie v materskej škole pre deti, pre ktoré je predprimárne vzdelávanie povinné,


2.3. právo na rovnoprávny prístup ku vzdelávaniu,
2.4. právo na výchovu a vzdelávanie v bezpečnom a zdravom prostredí,
2.5. právo na výchovu a vzdelávanie v slovenskom jazyku,
2.6. deti občanov patriacich k národnostným menšinám a etnickým skupinám majú okrem práva na osvojenie si štátneho jazyka aj právo na výchovu a vzdelanie v jazyku príslušnej národnostnej menšiny za podmienok ustanovených školským zákonom,
2.7. právo na vzdelávanie zamerané na mnohostranné poskytovanie vecných informácií,
2.8. právo na im zrozumiteľné vysvetlenie,
2.9. právo položiť otázku a dostať na ňu odpoveď,
2.10. právo na inkluzívne vzdelávanie a individuálny prístup rešpektujúci ich rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom školským zákonom,
2.11. právo na úctu k ich vierovyznaniu, svetonázoru, národnostnej a etnickej príslušnosti,
2.12. právo na individuálne vzdelávanie za podmienok ustanovených školským zákonom,
2.13. právo na poskytovanie poradenstva a služieb spojených s výchovou a vzdelávaním,
2.14. právo na výchovu a vzdelávanie v bezpečnom a hygienicky vyhovujúcom prostredí,
2.15. právo na organizáciu výchovy a vzdelávania primeranú ich veku, schopnostiam, záujmom, zdravotnému stavu a v súlade so zásadami psychohygieny,
2.16. právo na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
2.17. právo na komunikáciu s pedagogickými aj nepedagogickými zamestnancami školy v duchu zásad humanity a tolerancie,
2.18. právo na omyl, zmenu názoru a právo na vývin,
2.19. právo zapojiť sa podľa vlastného záujmu do niektorej z foriem záujmovej činnosti a súťaží,
2.20. deti so špeciálnymi výchovno-vzdelávacími potrebami a podpornými opatreniami majú právo na výchovu a vzdelávanie s využitím špecifických foriem a metód, ktoré zodpovedajú ich potrebám, a právo na vytvorenie nevyhnutných podmienok, ktoré túto výchovu a vzdelávanie umožňujú,
2.21. deti so špeciálnymi výchovno-vzdelávacími potrebami majú právo používať pri výchove a vzdelávaní špeciálne edukačné publikácie, multimediálne pomôcky a špeciálne kompenzačné pomôcky; nepočujúcim deťom sa zabezpečuje právo na vzdelávanie v slovenskom posunkovom jazyku ako ich prirodzenej komunikačnej forme, nevidiacim deťom sa zabezpečuje právo na výchovu a vzdelávanie s použitím Braillovho písma; deťom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania,
2.22. podľa osobitných právnych predpisov majú deti  v škole právo na ochranu súkromia a osobných údajov pred ich neoprávneným šírením alebo zneužívaním, s výnimkou poskytnutia informácií súvisiacich s ohrozovaním mravnej výchovy mládeže, týraním alebo iným nezákonným konaním páchaným deťom alebo páchaným na deťoch,
2.23. právo podľa svojich potrieb využívať pomoc učiteľa, prípadne iného zamestnanca školy na to určeného vedením školy, 
2.24. právo na rozvoj a slobodu v rámci dodržiavania pravidiel určených vnútornými normami školy,
2.25. právo na bezplatné vzdelanie a hru,
2.26. právo na slobodu prejavu,
2.27. právo na náhradu škody, ktorá im vznikla pri výchove a vzdelávaní alebo v priamej súvislosti s nimi,
2.28. právo na príslušné podporné opatrenie uvedené vo vyjadrení podľa § 145b ods. 1. školského zákona,
2.29. právo organizovať a zúčastňovať sa mimoškolskej činnosti a záujmových aktivít.
3. Povinnosti detí:
3.1. plniť zákonom stanovenú povinnú školskú dochádzku, zúčastňovať sa výchovno-vzdelávacieho procesu, zúčastňovať sa podujatí organizovaných školou v rámci uskutočňovania školského vzdelávacieho programu Rok s chrobáčikmi,
3.2. dodržiavať školský poriadok a ďalšie vnútorné predpisy školy,
3.3. ctiť si ľudskú dôstojnosť ostatných detí a zamestnancov školy,
3.4. [bookmark: _Hlk196841370]rešpektovať pokyny a nariadenia zamestnancov školy, ktoré sú v súlade so všeobecne záväznými právnymi predpismi školy a dobrými mravmi,
3.5. byť disciplinovaný,
3.6. neobmedzovať svojím konaním práva ostatných detí,
3.7. osvojovať si vedomosti a zručnosti,
3.8. chrániť pred poškodením majetok školy a majetok, ktorý škola využíva na výchovu a vzdelávanie,
3.9. chrániť pred poškodením hry a pomôcky, ktoré im boli bezplatne zapožičané,
3.10. konať tak, aby neohrozovali svoje zdravie a bezpečnosť, ako aj zdravie a bezpečnosť ďalších detí,
3.11. chodiť do školy vhodne a čisto oblečený a upravený, prezúvať sa do zdravotne vyhovujúcich prezuviek a má k dispozícii hygienické vrecúško,
3.12. byť účastný spolu s učiteľmi a ostatnými zamestnancami na tvorbe a ochrane životného prostredia školy a jej areálu,
3.13. v prípade úrazu, ohrozenia alebo zaznamenania konania ohrozujúceho iné deti ihneď informovať pedagóga prípadne najbližšiu dospelú osobu.
4. Zákazy pre deti:
4.1. prinášať do školy zdraviu škodlivé návykové látky v priestoroch školy a pri činnostiach organizovaných školou (napr. energetické nápoje a iné),
4.2. manipulovať s otvoreným ohňom v budove školy a v jej areáli,
4.3. vulgárne sa vyjadrovať,
4.4. správať sa arogantne a neúctivo k iným osobám,
4.5. vyrušovať počas doby odpočinku alebo počas nariadených aktivít,
4.6. nosiť zdravie a bezpečnosť ohrozujúce predmety, živé zvieratá a predmety rušiace, resp. rozptyľujúce pozornosť detí a učiteľov,
4.7. opustiť budovu materskej školy počas pobytu v materskej škole bez doprovodu ZZ, prípadne splnomocnenej osoby bez súhlasu učiteľa,
4.8. manipulovať a zasahovať do elektrických, vodovodných a iných zariadení,
4.9. manipulovať s technickými zariadeniami slúžiacimi na ochranu budovy a majetku školy a monitorovanie osôb,
4.10. v škole je zakázané šikanovanie v akejkoľvek podobe (v nepriamej podobe – vydieranie, prehliadanie, ignorovanie a iné, aj v priamej podobe — fyzická agresia, verbálna agresia, psychické manipulovanie a týranie, kyberšikanovanie a iná agresia),
4.11. [bookmark: _Hlk196841579]nosiť do školy cenné veci a hotovosť, pričom v prípade porušenia tejto povinnosti nenesie škola za stratu a zničenie žiadnu zodpovednosť.
5. Pri porušení ktoréhokoľvek zákazu sa bude postupovať podľa výchovných opatrení obsiahnutých v školskom poriadku.
[bookmark: _Toc240443579]ČLÁNOK III
Práva a povinnosti zákonných zástupcov alebo zástupcov zariadení
1. [bookmark: _Hlk196841616]Práva ZZ:
1.1. žiadať, aby sa v rámci výchovy a vzdelávania v škole deťom poskytovali informácie a vedomosti vecne a mnohostranne v súlade so súčasným poznaním sveta a s princípmi a cieľmi výchovy a vzdelávania podľa školského zákona,
1.2. oboznámiť sa s výchovno-vzdelávacím programom školy a školským poriadkom,
1.3. komunikovať so zamestnancami školy,
1.4. predkladať návrhy na zlepšenie fungovania školy,
	1.5. [bookmark: _Hlk196841642]sledovať výchovno-vzdelávacie výsledky svojho maloletého dieťaťa, 


1.6. byť informovaný o výchovno-vzdelávacích výsledkoch svojho dieťaťa,
1.7. právo na osobnú návštevu pedagóga dohodnutú vopred,
1.8. právo na poskytnutie poradenských služieb vo výchove a vzdelávaní svojho dieťaťa,
1.9. zúčastňovať sa výchovy a vzdelávania po predchádzajúcom súhlase riaditeľa školy,
1.10. vyjadrovať sa k výchovno-vzdelávaciemu programu školy prostredníctvom orgánov školskej samosprávy:
1.10.1. rada školy,
1.10.2. pedagogická rada,
1.11. vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti.
2. Povinnosti ZZ:
2.1. prihlásiť dieťa na plnenie povinnej školskej dochádzky,
2.2. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
2.3. dodržiavať podmienky výchovno-vzdelávacieho procesu svojho dieťaťa určené školským poriadkom,
2.4. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
2.5. informovať školu o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
2.6. nahradiť škodu, ktorú dieťa úmyselne alebo z nedbanlivosti zavinilo,
2.7. dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona,
2.8. bez zbytočného odkladu oznámiť príčinu neprítomnosti dieťaťa, ak sa nemôže zúčastniť na výchovno-vzdelávacom procese v škole (za dôvod ospravedlniteľnej neprítomnosti detí sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa na súťažiach),
2.9. nezverejňovať akúkoľvek komunikáciu medzi školou a ZZ, napr. na sociálnych sieťach z dôvodu ochrany osobných údajov,
2.10. všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom,
2.11. spolupracovať pri riešení prejavov rizikového správania svojho dieťaťa v škole, ktoré môžu predstavovať ohrozenie bezpečnosti a zdravia.,
2.12. vyzdvihnúť si dieťa bezodkladne, ak dostane od školy informáciu, že dieťa má teplotu, hnačku, zvracia alebo sa vyskytlo iné ochorenie či nevoľnosť; opätovný nástup v takomto prípade je možný len s lekárskym potvrdením, že dieťa nemá žiadnu infekčnú chorobu,
2.13. v prípade akéhokoľvek výskytu infekčného (prenosného) ochorenia vírusového, bakteriálneho alebo parazitárneho pôvodu, vrátane epidemického a pandemického výskytu ochorenia, okamžite oznámiť triednemu učiteľovi dôvod neprítomnosti dieťaťa (z dôvodu monitoringu a pristúpenia k účinným opatreniam na zabránenie rozšírenia tohto ochorenia v detskom kolektíve); nástup dieťaťa do materskej školy po prekonaní takéhoto ochorenia je možný len na základe predloženého potvrdenia od lekára; 
2.14. uhrádzať mesačný príspevok ZZ na čiastočnú úhradu výdavkov za pobyt dieťaťa v materskej škole podľa príslušných nariadení a príspevok na stravu podľa pokynov materskej školy,
2.15. rešpektovať, že v čase od odovzdania dieťaťa službu konajúcej učiteľke až po prevzatie dieťaťa ZZ (alebo ním splnomocnenou osobou) sa komunikácia s dieťaťom uskutočňuje len prostredníctvom pedagóga  alebo riaditeľa,
2.16. rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú,
2.17. ak ZZ budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti, materská škola bude postupovať v súlade s § 19b ods. 2 a 3 zákona č. 40/1964 Zb. (Občiansky zákonník).
[bookmark: _Toc240443580]ČLÁNOK IV
Prevádzka, organizácia a dochádzka detí
1. [bookmark: _Hlk196842096]Prevádzku materskej školy určil zriaďovateľ školy a konkrétny časový rozvrh prevádzky bol dohodnutý v spolupráci s riaditeľom školy.
2. Materská škola je v prevádzke v pracovných dňoch počas školského roka.
3. Prevádzku materskej školy môže zriaďovateľ dočasne obmedziť alebo prerušiť zo závažných organizačných dôvodov, z technických dôvodov, z hygienicko-epidemiologických dôvodov, na základe nariadeného opatrenia RÚVZ Čadca alebo na návrh riaditeľa školy z iných dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku.
4. V mimoriadnych situáciách sa prevádzka prispôsobuje aktuálnym epidemiologickým opatreniam a rozhodnutiam zriaďovateľa.
5. Materská škola poskytuje celodennú prevádzku.
	6. Poldenná prevádzka prebieha v čase 06:00-12:30 hod.
7. ZZ je povinný v prípade poldennej prevádzky prevziať dieťa z budovy školy v čase 11:30-12:30 hod.

	8. Celodenná prevádzka prebieha v čase 06:00-16:30 hod.
9. Celodenná prevádzka elokovaného pracoviska prebieha v čase 06:30-16:00 hod.
10. ZZ je povinný v prípade celodennej prevádzky prevziať dieťa z budovy školy v čase 14:30-16:30 hod.
11. ZZ je povinný v prípade celodennej prevádzky prevziať dieťa z budovy elokovaného pracoviska v čase 14:00-16:00 hod.


12. Deti môžu do materskej školy prichádzať najskôr o 06:00 hod.
13. Deti môžu do elokovaného pracoviska materskej školy najskôr o 06:30 hod.
14. Budova materskej školy je počas obeda otvorená v čase 11:30-12:30 hod.
15. Budova elokovaného pracoviska materskej školy je počas obeda otvorená v čase 11:30-12:00 hod.
16. Z dôvodu zabezpečenia účastí detí na rannom programe je potrebné, aby bolo dieťa v materskej škole do 08:00 hod.
17. Deti odprevádzajú do budovy materskej školy ZZ alebo nimi poverené osoby.
18. V prípade dochádzky v inom čase, v nevyhnutnom prípade, môže ZZ  vopred požiadať o úpravu dochádzky, avšak takým spôsobom, aby nenarušil priebeh výchovno-vzdelávacej činnosti ostatných detí.
19. Deti preberajú zamestnanci vo vstupných priestoroch materskej školy alebo v priestoroch šatní, kde vykonávajú ranný filter, pomáhajú im pri prezliekaní a odprevádzajú do triedy. ZZ nevstupuje do triedy.
20. Zamestnanec školy prijíma len deti, u ktorých po vykonaní ranného filtra nezistil známky akútneho ochorenia. Ak sa pri rannom filtri zistia príznaky ochorenia, dieťa môže prijať len na základe odporúčania ošetrujúceho lekára. O vykonaní ranného filtra sa vedie v každej triede písomná evidencia.
21. Prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie do materskej školy. Ide najmä o nasledovné prípady: zvýšená teplota, zápal očných spojiviek, dráždivý kašeľ, črevné ťažkosti, zelene hlieny, infekčné a prenosné choroby, pedikulóza, užívanie antibiotík a iných liekov pri akútnom ochorení a rekonvalescencii.
22. Podávanie liekov deťom v materskej škole je zakázané.
23. Deti sa prezúvajú v šatni, prezuvky sa odkladajú do vlastných skriniek a vrchný odev sa vešia do vlastných skriniek.
24. Obuv musí byť vhodná na bezpečný pohyb v rámci školy a v súlade s hygienickými a zdravotnými požiadavkami.
25. Dozor nad deťmi vykonávajú pedagogickí zamestnanci školy. Počas trvania krúžkovej činnosti za bezpečnosť a ochranu zdravia detí zodpovedá lektor, ak je krúžková činnosť zabezpečovaná externým poskytovateľom, alebo pedagogický zamestnanec školy, ak je krúžková činnosť realizovaná školou
26. ZZ môže písomne splnomocniť na preberanie dieťaťa inú fyzickú osobu, ktorá po prevzatí zodpovedá za bezpečnosť dieťaťa, pričom splnomocnenie:
26.1. musí byť vyhotovené v písomnej forme,
26.2. sa uchováva v dokumentácii školy,
26.3. obsahuje všetky osoby, ktoré ZZ splnomocní na preberanie dieťaťa z materskej školy,
26.4. platí na daný školský rok, pokiaľ sa škola a ZZ nedohodnú ináč.
27. V prípade, že ZZ majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou súdneho alebo úradného rozhodnutia) informovať riaditeľa materskej školy.
28. V prípade, ak ZZ bez predchádzajúcej dohody nevyzdvihne svoje dieťa zo školy do času ukončenia prevádzky školy, škola bude kontaktovať postupne všetky osoby, ktoré majú poverenie na prevzatie dieťaťa, ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
29. V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti o dieťa, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, informovať o tejto skutočnosti Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
30. Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba.
31. Preradenie dieťaťa v priebehu školského roka nie je možné, ak je v danej triede maximálny počet detí alebo ak je preradenie dieťaťa vzhľadom na jeho individuálne a vekové osobitosti nevýhodné. Preradenie dieťaťa počas školského roka je v právomoci riaditeľa a jej rozhodnutie je konečné. Rozhodnutie o preradení sa písomne nevyhotovuje, zmena sa zaznačí v dokumentácii príslušných tried a v osobnom spise dieťaťa.
32. Ak vedenie školy dodatočne zistí, že prihláška o prijatie dieťaťa podala osoba, ktorá na to nemá oprávnenie, bezodkladne vykoná nápravu a požiada ZZ, ktorému je dieťa zverené do výlučnej osobnej starostlivosti, o podpísanie prihlášky o prijatie do materskej školy.
33. Prevádzka materskej školy počas letných mesiacov júl a august (ďalej len „letné mesiace“):
33.1. počas letných mesiacov je prevádzka materskej školy prerušená najmenej na 3 týždne z dôvodov potreby dôkladnej dezinfekcie prostredia a predmetov nachádzajúcich sa v triedach, ako aj čerpania dovoleniek pedagogických a ostatných zamestnancov podľa plánu čerpania dovoleniek,
33.2. prerušenie alebo obmedzenie prevádzky materskej školy počas letných prázdnin oznamuje riaditeľ školy najmenej dva mesiace pred začiatkom prerušenia na mieste dostupnom ZZ a na webovom sídle školy:
	33.2.1. https://www.mskomenskeho.sk/,


33.3. počas letných prázdnin budú z dôvodu nižšieho počtu detí deti spájané do tried podľa počtu prihlásených detí, ktorý ZZ oznámia vedeniu školy na základe jeho výzvy, a to najneskôr do 5 pracovných dní od jej doručenia.
34. Prerušenie dochádzky dieťaťa:
34.1. v prípade existencie dôvodov môže riaditeľ vydať rozhodnutie o prerušení dochádzky dieťaťa do materskej školy, ak nejde o povinné predprimárne vzdelávanie,
34.2. ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany ZZ, vtedy riaditeľ školy rozhodne o prerušení dochádzky dieťaťa aj na základe žiadosti ZZ, pričom v žiadosti ZZ uvedie dôvod, časové rozmedzie prerušenia a informáciu, či dieťa nastúpi naspäť do materskej školy najneskôr 14 dní pred ukončením prerušenia,
34.3. prerušením dochádzky sa vytvára priestor na eliminovanie príčin, pre ktoré prišlo k prerušeniu dochádzky, na absolvovanie odborných vyšetrení, na ukončenie špeciálnopedagogickej diagnostiky a pod.
35. Predčasné skončenie predprimárneho vzdelávania, ak nejde o povinné predprimárne vzdelávanie:
35.1. predčasnému skončeniu predprimárneho vzdelávania musí predchádzať písomné upozornenie ZZ zo strany riaditeľa školy,
35.2. rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné aj v prípade, ak pôjde o pokračovanie povinného predprimárneho vzdelávania,
35.3. k predčasnému ukončeniu predprimárneho vzdelávania môže dôjsť z nasledovných dôvodov:
35.3.1. opakované porušenie podmienok školského poriadku zo strany ZZ alebo jeho dieťaťa,
35.3.2. ZZ dieťaťa neinformuje školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,
35.3.3. predčasné ukončenie je navrhnuté lekárom dieťaťa,
35.3.4. ZZ dieťaťa bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do školy a je potrebné zmeniť formu vzdelávania dieťaťa,
35.3.5. predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
36. Organizácia denných činností zabezpečuje vyvážené striedanie foriem denných činností podľa denného poriadku:
36.1. Denný poriadok zahŕňa tieto formy denných činností:
36.1.1. hry a činnosti podľa výberu detí – deti majú možnosť vybrať si z rôznych aktivít a hier, ktoré podporujú ich kreativitu, sociálne zručnosti a samostatnosť,
36.1.2. zdravotné cvičenia – plánujú učitelia podľa interných metodických materiálov školy na dobu jedného týždňa (každodenné cvičenia zamerané na podporu fyzického rozvoja detí zahŕňajúce napr. strečing, základné pohybové aktivity a hry na rozvoj motoriky, ...),
36.1.3. vzdelávacia aktivita – organizovaná edukačná činnosť, ktorá prebieha v skupine, zameraná na rozvoj kognitívnych schopností a získavanie nových poznatkov prostredníctvom hier a praktických úloh,
36.1.4. pobyt vonku – denný pobyt na čerstvom vzduchu zahŕňajúci voľné hry, pohybové aktivity alebo prechádzky, zameraný na podporu zdravia a fyzického vývinu detí,
36.2. činnosti zabezpečujúce životosprávu – osobná hygiena, stravovanie, odpočinok – pravidelné aktivity spojené so zabezpečením zdravého životného štýlu detí vrátane umývania rúk, desiaty, obeda a odpočinku na lôžkach,
36.3. popoludňajšia cielená aktivita, hry a činnosti podľa výberu detí – popoludňajší program zahŕňajúci cielené vzdelávacie aktivity, po ktorých nasleduje voľná hra, umožňujúca deťom relaxovať a zapojiť sa do aktivít podľa vlastného výberu.
[bookmark: _Toc240443581]ČLÁNOK V
Povinné predprimárne vzdelávanie
1. Na predprimárne vzdelávanie sa prijímajú deti od troch rokov veku. Dieťa od dovŕšenia dvoch rokov veku možno výnimočne prijať, ak zvláda základné sebaobslužné úkony a materská škola má vytvorené kapacitné, materiálno-technické, priestorové a personálne podmienky. 
2. Prednostne sa prijímajú deti, pre ktoré je plnenie predprimárneho vzdelávania povinné, a následne deti pokračujúce v PPV. Ostatné podmienky prijímania určí riaditeľ školy po dohode so zriaďovateľom a zverejní ich na verejne prístupnom mieste alebo na webovom sídle školy.
3. Dieťa sa na predprimárne vzdelávanie prijíma na základe prihlášky ZZ, ktorú podáva riaditeľovi školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Ak sa údaje o zdravotnom znevýhodnení alebo vyjadrenie poradenstva už  nachádzajú v Centrálnom registri, ZZ ich nemusí predkladať.
	4. Ak ide o dieťa so zdravotným znevýhodnením, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia poradenstva a prevencie a odporučenie všeobecného lekára pre deti a dorast. Ak ide o dieťa s nadaním, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia poradenstva a prevencie.  


5. Prihláška o prijatie dieťaťa na predprimárne vzdelávanie sa podáva v čase od 1. apríla do 31. mája.
6. Riaditeľ školy rozhodne o prijatí v termíne, ktorý určuje a na svojom webovom sídle zverejňuje ministerstvo školstva.
7. Dieťa, ktoré navštevuje materskú školu pred dovŕšením veku, od ktorého je predprimárne vzdelávanie povinné, začne plniť povinné predprimárne vzdelávanie v príslušnej materskej škole. Ak sa ZZ dieťaťa, pre ktoré je predprimárne vzdelávanie povinné, rozhodne, že dieťa prihlási na povinné predprimárne vzdelávanie do inej materskej školy, ako je tá, ktorú navštevovalo pred začiatkom povinného predprimárneho vzdelávania, musí o prijatie dieťaťa do novej materskej školy požiadať (prijatie prestupom).
8. Plniť povinné predprimárne vzdelávanie musí každé dieťa, ktoré:
8.1. dosiahlo päť rokov veku do 31. augusta (vrátane), ktorý predchádza začiatku školského roka, od ktorého bude dieťa plniť povinnú školskú dochádzku v základnej škole,
8.2. po dovŕšení šiesteho roka veku nedosiahlo školskú spôsobilosť a riaditeľ školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom ZZ.
9. V priebehu predprimárneho vzdelávania môže dieťa na základe písomnej žiadosti ZZ prestúpiť do inej materskej školy. O prestupe dieťaťa rozhoduje rozhodnutím o prijatí dieťaťa prestupom riaditeľ školy, do ktorej požiadal o prijatie dieťaťa prestupom ZZ. Rozhodnutie o prijatí dieťaťa prestupom nie je rozhodnutím o prijatí dieťaťa. Dieťa, ktorému sa poskytuje starostlivosť v centre pre deti a rodiny na základe žiadosti príslušného orgánu miestnej štátnej správy v školstve bude prijaté do materskej školy, ktorá je najbližšie alebo má najlepšiu dostupnosť hromadnou dopravou k organizačnej súčasti centra pre deti a rodiny, v ktorej sa dieťaťu poskytuje starostlivosť pobytovou formou na základe rozhodnutia súdu.
10. Povinné predprimárne vzdelávanie plní dieťa v spádovej materskej škole, ak ZZ pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto školy prijme na predprimárne vzdelávanie.
11. Predprimárne vzdelávanie sa realizuje formou denného dochádzania v pracovných dňoch, a to:
11.1. tri hodiny denne, okrem obdobia školských prázdnin, ak ide o dieťa do dovŕšenia piateho roku veku, pričom počas adaptačného pobytu v rozsahu najmenej jednu hodinu denne,
11.2. štyri hodiny denne, okrem obdobia školských prázdnin, ak ide o dieťa od dovŕšenia piateho roku veku.
12. U dieťaťa so zdravotným znevýhodnením môže riaditeľ materskej školy na základe písomnej žiadosti ZZ rozhodnúť o skrátení rozsahu povinného predprimárneho vzdelávania na menej ako štyri hodiny denne. Súčasťou žiadosti je vyjadrenie príslušného zariadenia poradenstva a prevencie. Zdravotný stav dieťaťa sa preukazuje potvrdením všeobecného lekára pre deti a dorast o zdravotnom znevýhodnení.
13. Riaditeľ môže  rozhodnúť o uskutočňovaní dennej formy výchovy a vzdelávania dištančne pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov.
14. V priebehu predprimárneho vzdelávania sa umožňuje zanechanie vzdelávania, ak nejde o povinné predprimárne vzdelávanie.
15. Ak dieťa plní povinné predprimárne vzdelávanie striedavo v materskej škole v Slovenskej republike a v škole v zahraničí na základe rozhodnutia súdu, obdobie dochádzky do školy v zahraničí sa v materskej škole v Slovenskej republike neeviduje ako neprítomnosť. Zákonný zástupca je povinný predložiť riaditeľovi školy doklad o návšteve školy v zahraničí každé dva mesiace, prípadne po skončení obdobia určeného rozhodnutím súdu, ak trvá dlhšie ako dva mesiace.
	16. Riaditeľ je povinný prednostne prijať deti na povinné predprimárne vzdelávanie v tomto poradí:    
16.1. deti s trvalým pobytom v príslušnom verejnom školskom obvode,
16.2. deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom školskom obvode, a
16.3. deti s obvyklým pobytom v príslušnom verejnom školskom obvode.


17. ZZ dieťaťa cudzinca pri prijímaní dieťaťa na predprimárne vzdelávanie postupuje rovnako ako ZZ dieťaťa s trvalým pobytom na území Slovenskej republiky a so štátnym občianstvom Slovenskej republiky.
18. Predprimárne vzdelanie získa dieťa absolvovaním posledného roku vzdelávacieho programu odboru vzdelávania v materskej škole. Dokladom o získanom stupni vzdelávania je osvedčenie o absolvovaní predprimárneho vzdelávania vydané na tlačive schválenom ministerstvom školstva. Ak bude dieťa pokračovať v plnení povinného predprimárneho vzdelávania, osvedčenie sa vydá len na konci školského roku, v ktorom pokračovalo v plnení povinného predprimárneho vzdelávania
19. Ak ide o dieťa, ktoré plní povinné predprimárne vzdelávanie formou individuálneho vzdelávania, osvedčenie vydáva kmeňová materská škola. 
20. Ak ide o dieťa, ktoré plní povinné predprimárne vzdelávanie osobitným spôsobom, osvedčenie mu vydáva kmeňová materská škola. 
21. Ak ide o dieťa, ktoré je oslobodené od povinnosti dochádzať do školy do pominutia dôvodov, pre ktoré bolo oslobodené od povinnosti dochádzať do materskej školy osvedčenie sa mu nevydáva. 
22. Za zhodu údajov a správnosť vyplnenia zodpovedá riaditeľ školy.  
23. Osvedčenie o absolvovaní predprimárneho vzdelávania je verejnou listinou. 
24. O vydaní osvedčenia sa urobí záznam v osobnom spise dieťaťa.
[bookmark: _Toc240443582]ČLÁNOK VI
Individuálny vzdelávací systém a individuálne vzdelávanie
1. Dieťa so špeciálnymi výchovno-vzdelávacími potrebami, ktorého situácia neumožňuje vzdelávanie podľa bežných vzdelávacích programov, sa môže vzdelávať podľa školského vzdelávacieho programu Rok s chrobáčikmi. So súhlasom zákonného zástupcu sa môže vzdelávať aj podľa individuálneho vzdelávacieho programu ( ďalej len ako „IVP“).
2. IVP vypracúva materská škola v spolupráci so zariadením poradenstva a prevencie, vyžaduje sa k nemu info súhlas ZZ.
3. O individuálne vzdelávanie môže ZZ požiadať riaditeľa školy. Povolenie sa udeľuje v prípade zdravotných dôvodov alebo na žiadosť ZZ. 
4. Individuálne vzdelávanie na základe žiadosti ZZ (nie zo zdravotných dôvodov) možno povoliť, len ak ZZ má najmenej úplné stredné všeobecné vzdelanie alebo úplné stredné odborné vzdelanie.
5. Ak ZZ dieťaťa požiada o povolenie individuálneho vzdelávania zo zdravotných dôvodov, prílohou k žiadosti je písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo alebo pediatria. Ak účasť na vzdelávaní v materskej škole neumožňuje duševné zdravie dieťaťa, prikladá sa aj odporúčanie zariadenia poradenstva a prevencie. Predprimárne vzdelávanie dieťaťa, ktorému bolo povolené individuálne vzdelávanie, zabezpečuje kmeňová materská škola, ktorej riaditeľ rozhodol o povolení individuálneho vzdelávania, v rozsahu najmenej štyri hodiny týždenne.
6. Pedagogický zamestnanec, ktorý zabezpečuje individuálne vzdelávanie dieťaťa, ktorému bolo povolené individuálne vzdelávanie zo zdravotných dôvodov na konci polroka príslušného školského roka predloží riaditeľovi školy písomnú správu o individuálnom vzdelávaní dieťaťa.
7. Výdavky spojené s individuálnym vzdelaním na základe žiadosti ZZ (nie zo zdravotných dôvodov) znáša ZZ.
[bookmark: _Toc233664704][bookmark: _Toc240443583]ČLÁNOK VII
Adaptačný a diagnostický pobyt
1. V rozhodnutí o prijatí dieťaťa môže riaditeľ školy určiť:
1.1. adaptačný pobyt,
1.2. diagnostický pobyt.
2. Adaptačný pobyt:
2.1. nesmie byť dlhší ako 3 mesiace,
2.2. riaditeľ školy sa počas trvania adaptačného pobytu dieťaťa môže dohodnúť so ZZ, že sa zmení čas pobytu dieťaťa v materskej škole z niekoľkých hodín, postupne alebo aj od nasledujúceho dňa, na celý deň.
2.3. predpokladom úspešného zvládnutia adaptačného pobytu je spolupráca ZZ s pedagogickými zamestnancami materskej školy,
2.4. po úspešnom ukončení adaptačného pobytu začne dieťa navštevovať materskú školu pravidelne v dohodnutom čase,
2.5. ak adaptácia dieťaťa, ktoré má plniť povinné predprimárne vzdelávanie, nie je úspešná, riaditeľ môže rozhodnúť o prerušení dochádzky dieťaťa do MŠ na vymedzený čas.
3. Diagnostický pobyt:
3.1. môže uplatniť pri prijatí dieťaťa so zdravotným znevýhodnením, dieťaťa zo sociálne znevýhodňujúceho prostredia alebo dieťaťa s nadaním,
	3.2. nesmie byť dlhší ako 3 mesiace, pričom u detí so špeciálnymi výchovno-vzdelávacími potrebami nesmie byť dlhší ako 12 mesiacov,  


3.3. cieľom diagnostického pobytu je identifikácia špeciálnych výchovno-vzdelávacích potrieb dieťaťa na účel rozhodnutia o ďalšej forme jeho vzdelávania.
[bookmark: _Toc240443584]ČLÁNOK VIII
Ospravedlňovanie neprítomnosti detí 
1. [bookmark: _Toc233664705]Ak sa dieťa nemôže zúčastniť výchovy a vzdelávania v materskej škole, ZZ je povinný bez zbytočného odkladu oznámiť škole dôvod jeho neprítomnosti a neprítomnosť dieťaťa následne ospravedlniť spôsobom ustanoveným týmto školským poriadkom.
2. Za dôvod ospravedlniteľnej neprítomnosti dieťaťa sa uznáva najmä choroba, úraz, lekárom nariadený zákaz dochádzky do materskej školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa na súťažiach, ak nie sú organizované materskou školou.
3. Ak je neprítomnosť dieťaťa vopred známa, ZZ oznámi neprítomnosť triednemu učiteľovi. Pri náhlej a nepredvídanej neprítomnosti odhlási dieťa telefonicky z dochádzky a zo stravy. Neprítomnosť stačí oznámiť v prvý deň; v ďalších dňoch je dieťa odhlásené automaticky až do návratu do materskej školy.
4. Neprítomnosť dieťaťa, ktorá trvá najviac 3 po sebe nasledujúce dni, ospravedlňuje ZZ. Vo výnimočných a osobitne odôvodnených prípadoch môže materská škola vyžadovať lekárske potvrdenie alebo iný doklad preukazujúci dôvod neprítomnosti.
5. Ak ide o dieťa, ktoré plní povinné predprimárne vzdelávanie, ZZ je povinný ospravedlniť každý deň neprítomnosti formou ospravedlnenia pri nástupe dieťaťa do materskej školy.
6. Na ospravedlňovanie neprítomnosti dieťaťa, ktoré plní povinné predprimárne vzdelávanie, z dôvodu ochorenia alebo úrazu sa uplatňuje režim ospravedlňovania určený materskou školou v súlade s platnými právnymi predpismi. Potvrdenie od lekára sa vyžaduje pri prekročení zákonom ustanovených limitov alebo v odôvodnených prípadoch, keď ho materská škola vyžiada.
7. Ak je neprítomnosť dieťaťa dlhšia ako 5 kalendárnych dní, ZZ pri návrate dieťaťa do materskej školy predkladá písomné vyhlásenie o bezinfekčnosti prostredia.
8. Pri neprítomnosti dieťaťa z dôvodu infekčného ochorenia môže materská škola požadovať potvrdenie lekára o možnosti opätovného nástupu dieťaťa do kolektívu.
9. Ak neprítomnosť dieťaťa presiahne 30 po sebe nasledujúcich dní, ZZ je povinný informovať riaditeľa materskej školy o dôvode a predpokladanom období neprítomnosti. Pri dlhodobej neprítomnosti zo zdravotných dôvodov môže materská škola požadovať príslušný doklad od lekára.
10. Ak ZZ dieťa v prvý deň neprítomnosti neodhlási zo stravy v stanovenom čase, strava na tento deň sa účtuje v plnej výške. V ďalších dňoch je dieťa zo stravy odhlásené automaticky až do jeho návratu.
11. ZZ je povinný dbať o pravidelnú a včasnú dochádzku dieťaťa do materskej školy a preukázať dôvod neprítomnosti spôsobom ustanoveným týmto školským poriadkom.
12. Dlhodobá neprítomnosť:
12.1. V prípade, že neprítomnosť dieťaťa v materskej škole je dlhšia ako 30 po sebe nasledujúcich dní, ZZ je povinný o tejto skutočnosti informovať riaditeľa materskej školy (osobne, telefonicky, emailom). 
12.2. Pokiaľ je neprítomnosť viac ako 30 po sebe nasledujúcich dní z dôvodu choroby, alebo vážnych rodinných dôvodov (napr. dočasný pobyt rodiny mimo bydliska, zahraničný pobyt, rodinný výlet a ďalšie prekážky, ktoré zabraňujú dochádzke dieťaťa do MŠ) zákonný zástupca informuje triednu učiteľku a písomne aj riaditeľa školy o dôvode a časovom období prerušenia dochádzky do materskej školy. Zároveň môže požiadať o vydanie rozhodnutia o prerušení dochádzky, ktoré vydá riaditeľ školy. 
12.3. Ak je dlhodobá neprítomnosť dieťaťa zapríčinená zdravotnými dôvodmi, hospitalizáciou dieťaťa, pobytom v sanatóriu a pod., zákonný zástupca k žiadosti prikladá aj potvrdenie od ošetrujúceho lekára, na ktorom lekár potvrdí dôvod a dobu neprítomnosti od – do a pri opätovnom nástupe predloží vyhlásenie o bezinfekčnosti.  
13. Na ospravedlňovanie neprítomnosti dieťaťa, ktoré plní povinné predprimárne vzdelávanie, sa môže uplatňovať jeden z dvoch režimov ospravedlňovania neprítomnosti z dôvodu ochorenia alebo úrazu: 
13.1. miernejší režim alebo 
13.2. prísnejší režim. 
14. Materská škola uplatňuje prísnejší režim ospravedlňovania neprítomnosti dieťaťa až do času, kým riaditeľ materskej školy nerozhodne o uplatňovaní miernejšieho režimu. O zmene režimu ospravedlňovania riaditeľ materskej školy preukázateľne informuje ZZ prostredníctvom elektronického systému školy, e-mailom alebo iným spôsobom určeným materskou školou.
15. Ak počet vyučovacích dní, na ktorých sa deti materskej školy, ktoré plnia povinné predprimárne vzdelávanie, nezúčastnili výchovy a vzdelávania, nepresiahne v školskom roku referenčnú hodnotu zverejnenú Ministerstvom školstva, výskumu, vývoja a mládeže Slovenskej republiky, môže riaditeľ materskej školy určiť, že v nasledujúcom školskom roku sa bude uplatňovať miernejší režim ospravedlňovania neprítomnosti detí.
16. Miernejší režim: V miernejšom režime sa pri neprítomnosti dieťaťa z dôvodu ochorenia vyžaduje potvrdenie od lekára, ak neprítomnosť dieťaťa:
16.1. trvá viac ako 7 po sebe nasledujúcich vyučovacích dní,
16.2. súhrnne počas kalendárneho mesiaca presiahne 14 vyučovacích dní alebo
16.3. súhrnne počas dvoch po sebe nasledujúcich kalendárnych mesiacov presiahne 21 vyučovacích dní.
17. Ak neprítomnosť dieťaťa z dôvodu ochorenia nepresiahne limity uvedené v predchádzajúcom odseku, neprítomnosť sa ospravedlňuje bez predloženia potvrdenia od lekára, a to na základe ospravedlnenia ZZ.
18. V prísnejšom režime sa neprítomnosť dieťaťa z dôvodu ochorenia ospravedlňuje bez predloženia potvrdenia od lekára, ak:
18.1. neprítomnosť trvá najviac 7 po sebe nasledujúcich vyučovacích dní a zároveň
18.2. súhrnne počas polroka školského roka nepresiahne 21 vyučovacích dní.
19. Ak neprítomnosť dieťaťa presiahne príslušný zákonom ustanovený limit, potvrdenie od lekára sa vyžaduje na ospravedlnenie neprítomnosti, ktorá tento limit presahuje.
20. Pre oba režimy platí, že v odôvodnených prípadoch je materská škola oprávnená vyžadovať potvrdenie od lekára alebo iný doklad preukazujúci dôvod neprítomnosti dieťaťa aj v prípade kratšej neprítomnosti, najmä ak sa neprítomnosť dieťaťa často opakuje alebo má materská škola dôvodné podozrenie, že neprítomnosť je ospravedlňovaná účelovo.
21. Ak sa dieťa zúčastní súťaží, sústredení, tréningov, nácvikov, vystúpení alebo iných obdobných aktivít, ktoré nie sú organizované materskou školou, neprítomnosť dieťaťa na výchove a vzdelávaní sa eviduje osobitne a nepovažuje sa za neprítomnosť z dôvodu ochorenia alebo úrazu.
22. Ak sa dieťa plniace PPV nezúčastni na výchove a vzdelávaní aj jeden deň, ZZ je povinný ospravedlniť dieťa formou Ospravedlnenky.
23. Povinnosti ZZ:
23.1. zodpovedá za zabezpečenie riadneho plnenia povinného predprimárneho vzdelávania dieťaťa,
23.2. dbá o pravidelnú a včasnú dochádzku dieťaťa do materskej školy,
23.3. oznamuje materskej škole bez zbytočného odkladu dôvod neprítomnosti dieťaťa,
23.4. ak je neprítomnosť dieťaťa dlhšia ako 5 kalendárnych dní, predkladá škole tlačivo o bezinfekčnosti,
23.5. preukazuje dôvod neprítomnosti dieťaťa spôsobom a v lehote ustanovenými týmto školským poriadkom,
23.6. predkladá potvrdenie od lekára alebo iný doklad preukazujúci dôvod neprítomnosti dieťaťa, ak to vyžaduje zákon, tento školský poriadok alebo riaditeľ materskej školy,
23.7. predkladá písomné vyhlásenie o bezinfekčnosti prostredia pri nástupe dieťaťa do MŠ v prvý deň, ako aj v prípade, ak bolo dieťa neprítomné z dôvodu infekčnej choroby predloží zákonný zástupca dieťaťa,
23.8. potvrdenie od lekára, že dieťa môže opätovne nastúpiť do detského kolektívu.
23.9. informuje materskú školu o skutočnostiach súvisiacich so zdravotným stavom dieťaťa, ktoré môžu mať vplyv na jeho pobyt v materskej škole a priebeh výchovy a vzdelávania.
24. Povinnosti triedneho učiteľa:
24.1. zodpovedá za evidenciu dochádzky a neprítomnosti dieťaťa,
24.2. spolupracuje so ZZ, pedagogickými zamestnancami a odbornými zamestnancami materskej školy,
24.3. vyžaduje od ZZ ospravedlnenie neprítomnosti dieťaťa a prípadné doklady preukazujúce dôvod neprítomnosti,
24.4. eviduje a uchováva doklady súvisiace s ospravedlňovaním neprítomnosti dieťaťa v súlade s platnými právnymi predpismi a pravidlami školy,
24.5. v prípade potreby včas informuje ZZ, že materská škola vyžaduje potvrdenie od lekára alebo iný doklad preukazujúci dôvod neprítomnosti dieťaťa,
24.6. oboznamuje ZZ so spôsobom ospravedlňovania neprítomnosti dieťaťa a s režimom ospravedlňovania uplatňovaným v materskej škole,
24.7. preukázateľne oboznamuje ZZ s nedostatkami súvisiacimi s ospravedlňovaním neprítomnosti dieťaťa a navrhuje riaditeľovi materskej školy opatrenia na odstránenie zistených nedostatkov.
25. Povinnosti riaditeľa materskej školy
25.1. zodpovedá za vypracovanie a dodržiavanie školského poriadku,
25.2. zodpovedá za zabezpečenie riadnej evidencie dochádzky a neprítomnosti detí,
25.3. zodpovedá za poskytovanie údajov o dochádzke a neprítomnosti detí v rozsahu a spôsobom ustanoveným platnými právnymi predpismi,
25.4. môže určiť uplatňovanie miernejšieho režimu ospravedlňovania neprítomnosti detí v nasledujúcom školskom roku, ak sú splnené podmienky ustanovené školským zákonom,
25.5. oznamuje ZZ, ktorý režim ospravedlňovania neprítomnosti sa bude v materskej škole uplatňovať,
25.6.  v odôvodnených prípadoch môže vyžadovať potvrdenie od lekára alebo iný doklad preukazujúci dôvod neprítomnosti dieťaťa aj v prípadoch, keď sa podľa príslušného režimu potvrdenie od lekára štandardne nevyžaduje,
25.7. v prípade nesplnenia povinnosti ZZ zabezpečiť riadne plnenie povinného predprimárneho vzdelávania postupuje v súlade s platnými právnymi predpismi,
25.8. oznamuje uplatnenie miernejšieho režimu príslušnému orgánu miestnej štátnej správy v školstve,
25.9. pri uplatňovaní miernejšieho režimu postupuje podľa aktuálnej referenčnej hodnoty zverejnenej Ministerstvom školstva, výskumu, vývoja a mládeže Slovenskej republiky.

[bookmark: _Toc240443585]ČLÁNOK IX
Výchova a vzdelávanie detí so špeciálnymi výchovno-vzdelávacími potrebami
	1. Deti so zdravotným znevýhodnením sa zaraďujú do tried spolu s ostatnými deťmi alebo do tried pre deti so zdravotným znevýhodnením.
2. Deti so špeciálnymi výchovno-vzdelávacími potrebami, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi.
3. Do samostatných tried pre deti so špeciálnymi výchovno-vzdelávacími potrebami nie je možné zaradiť deti výlučne z dôvodu, že pochádzajú zo sociálne znevýhodneného prostredia. Samostatné triedy možno vytvárať aj pre deti, ktoré sa učia cudzí jazyk.
4. O zaradení dieťaťa so zdravotným znevýhodnením rozhodne riaditeľ školy na základe odporúčania všeobecného lekára pre deti a dorast a zariadenia poradenstva a prevencie a vopred prerokovaného informovaného súhlasu ZZ.
5. Počet detí v triede môže byť znížený najviac o dve za každé dieťa so zdravotným znevýhodnením a dieťa s nadaním.
6. Ak riaditeľ školy alebo príslušné zariadenie poradenstva a prevencie zistí, že vzdelávanie dieťaťa so zdravotným znevýhodnením alebo dieťaťa s nadaním nie je tomuto dieťaťu na prospech, po písomnom súhlase zriaďovateľa školy a písomnom súhlase príslušného zariadenia poradenstva a prevencie navrhne ZZ iný spôsob vzdelávania dieťaťa. Ak ZZ nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.  




[bookmark: _Toc233664706][bookmark: _Toc240443586]ČLÁNOK X
Vnútorný režim
1. Deti, pre ktoré je predprimárne vzdelávanie povinné, sa spravidla zaraďujú do samostatnej triedy.
2. Najvyšší počet detí v triede materskej školy je ustanovený v § 28 ods. 9 školského zákona:
2.1. a) 18 v triede pre deti vo veku dva roky až tri roky,
2.2. b) 20 v triede pre deti vo veku tri roky až štyri roky,
2.3. c) 21 v triede pre deti vo veku štyri roky až päť rokov,
2.4. d) 22 v triede pre deti vo veku päť rokov až šesť rokov,
2.5. e) 21 v triede pre deti vo veku dva roky až šesť rokov.“.
2.6. Prijatie vyššieho počtu detí na triedu, ako je určené v § 28 ods. 9 školského zákona, je ustanovené len ako možnosť, nie ako povinnosť riaditeľa materskej školy
3. Zodpovedný službukonajúci zamestnanec v dňoch školského vyučovania pred prebratím dieťaťa vykonáva tzv. „ranný filter“, ktorého cieľom je identifikovať deti, ktoré prejavujú zreteľné príznaky prípadného infekčného ochorenia dieťaťa s možnosťou ohrozenia ostatných detí v materskej škole a povinnosť službukonajúceho zamestnanca odmietnuť prevziať takéto dieťa do dennej prevádzky školy. 
4. Zabezpečovanie pedagogickej praxe:
4.1. Pre žiakov stredných odborných škôl so zameraním na pedagogiku a pre študentov vysokých škôl pripravujúcich budúcich učiteľov v materských školách je v našej materskej škole umožnené vykonávať pedagogickú prax.
4.2. Žiaci a študenti prejavia svoj záujem absolvovať pedagogickú prax priamo u riaditeľa školy.
4.3. Riaditeľ školy:
4.3.1. poučí prijatých záujemcov o BOZP na pracovisku, o čom vypracuje písomný záznam s podpismi poučených,
4.3.2. poučí prijatých záujemcov o ochrane osobných údajov,
4.3.3. oboznámi prijatých záujemcov so Školským poriadkom školy a pedagogickou dokumentáciou,
4.3.4. zaradí študentov do tried.
5. Organizácia v šatni:
5.1. Prístup do šatne je možný v čase od 06:00.
5.2. Prístup do šatne elokovaného pracoviska materskej školy je možný v čase od 06:30. 
5.3. Každé dieťa má pridelené svoje miesto so skrinkou, ktoré využíva na odkladanie oblečenia, obuvi a ostatných osobných vecí.
5.4. Dieťaťu pomáha s prezliekaním rodič (iná osoba poverená rodičom).
5.5. ZZ alebo splnomocnené osoby zodpovedajú za stále pripravené náhradné oblečenie pre prípad znečistenia a premočenia. Odporúča sa dieťaťu do triedy priniesť pohodlné oblečenie na prezlečenie a vhodnú obuv na prezutie.
5.6. Každý ZZ a dieťa sú zodpovední za udržiavanie poriadku v šatni. Veci musia byť uložené na určených miestach (v skrinkách alebo na vešiakoch). ZZ dbajú na to, aby dieťa zanechalo svoje miesto čisté a upratané.
5.7. ZZ je povinný použiť pri vstupe do MŠ vlastne návleky a svojmu dieťaťu dôkladne očistiť obuv.
5.8. Je zakázané nechávať veci voľne pohodené po šatni, aby sa zabránilo neporiadku a zamedzilo strate osobných vecí.
6. Organizácia na schodoch:
6.1. Vnútorné schodisko využívajú deti v priebehu dňa tak, že pri hromadnom presune po schodisku si pedagogický zamestnanec zoradí deti do dvojradu. 
6.2. Deti sa pri chôdzi pridŕžajú madiel a druhého dieťaťa.
6.3.  Pri chôdzi nahor pedagogický zamestnanec vystupuje posledný a pri schádzaní zostupuje tiež posledný.
7. Organizácia v umyvárni:
7.1. Každé dieťa má vlastné hygienické potreby (napr. hrebeň, uterák, od 5 rokov zubnú kefku, pastu a pohár – označené menom).
7.2. Za pravidelnú výmenu a čistotu uterákov zodpovedá poverený zamestnanec školy na pracovnej pozícii -  upratovačka.
7.3. Zdržiavanie detí v umyvárni je povolené len za prítomnosti učiteľa, ktorý ich učí základným hygienickým návykom a sebaobsluhe.
7.4. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá učiteľ príslušnej triedy a prevádzkový zamestnanec materskej školy.
8. Organizácia pri stravovaní:
8.1. Za kvalitu a predpísané množstvo stravy pre deti v materskej škole zodpovedá vedúci školskej jedálne .
8.2. Za hygienu a kultúru stravovania, organizáciu a výchovno-vzdelávaciu činnosť pri jedle zodpovedá učiteľ.
8.3. Učiteľ vedie deti k osvojeniu si základných návykov kultúrneho stravovania, uplatňuje individuálny prístup k deťom.
8.4. Časový harmonogram podávania jedla:
8.4.1. desiata: 08:30-09:10
8.4.2. obed: 11:20-12:15
8.4.3. olovrant: 14:00-14:30
8.5. Pitný režim – príprava a dopĺňanie nápojov, napr. pitnej vody, výživovo hodnotných nápojov zabezpečujú poverení zamestnanci materskej školy. Každá trieda disponuje nádobami s nápojmi a pohármi. Každé dieťa má vlastný pohár/fľašu, kde za čistotu zodpovedá ZZ.
8.6. 3-ročné deti používajú pri jedle lyžičku, 4 – 5-ročné lyžičku a vidličku, postupne aj nôž. 5 – 6-ročné deti samostatne používajú kompletný príbor.
8.7. Ak dieťa musí mať z objektívnych zdravotných dôvodov vylúčené zo stravy určité potraviny, zákonný zástupca je povinný predložiť materskej škole lekárske potvrdenie od príslušného odborného lekára (napr. gastroenterológa, diabetológa, imunológa alebo alergológa), v ktorom sú uvedené potraviny, ktoré dieťa nesmie konzumovať.
8.8. Ak materská škola nezabezpečuje prípravu diétnych jedál, zákonný zástupca zabezpečuje stravu pre dieťa vo vlastnej réžii a denne ju prináša do materskej školy, kde ju odovzdá poverenému zamestnancovi školskej jedálne. Za zdravotnú nezávadnosť, kvalitu, zloženie a energetickú hodnotu donášanej stravy zodpovedá v plnom rozsahu zákonný zástupca. Materská škola nepripravuje ani diétnu stravu.
8.9. Neprítomnosť dieťaťa a odhlásenie zo stravy oznámi ZZ najneskôr do 08:00 v deň neprítomnosti. V prípade, že sa tak nestane, ZZ uhrádza plnú stravnú jednotku.
8.10. Neprítomnosť dieťaťa sa nahlasuje telefonicky alebo vopred osobne učiteľke.
8.11. Ak dieťa ochorie a ZZ neodhlási dieťa včas zo stravy, môže si obed v prvý deň ochorenia dieťaťa prevziať do obedára v čase 11:00-11:15 hod.
9. Organizácia pri odpočinku:
9.1. Počas odpočinku je povinnosťou ZZ zabezpečiť dieťaťu pyžamo a povinnosťou učiteľky dohliadnuť na prezlečenie dieťaťa do pyžama pod jej vedením, najmä u najmenších detí.
9.2. Pravidelné vetranie spálne zabezpečí poverený zamestnanec školy. Počas odpočinku prispôsobuje učiteľ vetranie poveternostným podmienkam tak, aby nebolo ohrozené zdravie detí. 
9.3. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Realizuje sa v závislosti od potrieb detí s minimálnym trvaním 30 minút. 
9.4. So staršími deťmi, najmä vo veku 5-6 rokov, je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napríklad čítaniu rozprávok, počúvaniu rozprávok, muzikoterapii a občasnému pozeraniu detských filmov; podľa uváženia pedagóga. Počas odpočinku detí si učiteľ doplňuje triedne písomnosti, príp. študuje odbornú literatúru. Dĺžka odpočinku v jednotlivých triedach je uvedená v denných poriadkoch. Za výmenu posteľných obliečok zodpovedá poverený zamestnanec školy. Za čistotu a hygienu školského posteľného oblečenia podľa pokynov školy zodpovedajú upratovačky.
10. Organizácia počas pobytu detí vonku:
10.1. Počas pobytu vonku sú zabezpečené pohybové aktivity detí v rámci školského dvora alebo vychádzky do okolia školy. Uskutočňuje sa spravidla denne v čase 10:00 -11:30 doobeda a poobede 14:30 -16:30  v čase  hod. podľa poveternostných a klimatických podmienok. V elokovanom pracovisku materskej školy sa uskutočňuje spravidla denne v čase 10:00 -11:30 doobeda a poobede 14:30 -16:00  v čase  hod. podľa poveternostných a klimatických podmienok.
10.2. Počas pobytu vonku zodpovedá učiteľka za plnohodnotné aktivity, bezpečnosť a ochranu ich zdravia v zmysle príslušných všeobecne záväzných právnych predpisov a pokynov vedenia školy.
10.3. Bezpečnosť areálu školského dvora je zabezpečená podľa potrieb tak, aby sa na školskom dvore nenachádzali žiadne predmety ohrozujúce zdravie detí a zamestnancov školy. V prípade nemožnosti odstránenia predmetu bude tento predmet označený bezpečnostnou páskou signalizujúcou zákaz užívania. 
10.4. O bezpečnosť a čistotu školského dvora, prehrabávanie a polievanie pieskovísk sa starajú prevádzkoví zamestnanci. / svedčia o tom písomné záznamy o udržiavaní pieskovísk, ktoré vykonávajú upratovačky /. - Podľa vyhlášky č. 521/2007 Z. z. a Ministerstva zdravotníctva Slovenskej republiky o podrobnostiach o požiadavkách na pieskoviská prevádzkovateľ pieskovisko čistí, prekopáva, prehrabáva a polieva pitnou vodou (§ 17 zákona) alebo vodou zodpovedajúcou požiadavkám na kvalitu vody na kúpanie (§19 ods. 4 zákona) najmenej raz za dva týždne počas sezóny, o čistení a udržiavaní pieskoviska musí viesť záznamy. / sezónou sa rozumie obdobie od 1. marca do 30. novembra kalendárneho roka.
10.5. Na vychádzke ide učiteľ posledný, vždy za deťmi. Pri prechádzaní cez komunikáciu sa učiteľ dôsledne riadi zásadami ochrany zdravia a bezpečnosti detí. Dáva znamenia zdvihnutou rukou alebo používa terčík na zastavenie premávky, vchádza na vozovku prvý a odchádza z nej posledný. Deti sú zabezpečené reflexnými prvkami – reflexné vesty.
10.6. Je preto potrebné, aby ZZ zabezpečili svojim deťom v každom počasí primerané oblečenie a obuv. Je povinnosťou ZZ zabezpečiť pre svoje dieťa pršiplášť, ktorý uschová v jeho skrinke v šatni.
10.7. V čase uzamykania materskej školy poverený zamestnanec skontroluje uzatvorenie vstupu.
10.8. Pri vychádzke mimo areál materskej školy ide učiteľ posledný, vždy za deťmi, ak je na kontrolu deti sám. Pri prechádzaní cez komunikáciu sa učiteľ dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa terč na zastavenie premávky, vchádza na vozovku prvý a odchádza z nej posledný.
10.9. Počas pobytu vonku, ktorého súčasťou môže byť aj vychádzka, zodpovedá podľa § 4 ods. 2 písm. a) b) vyhlášky 541/2021 Z. z o materskej škole:
10.9.1. jeden učiteľ materskej školy a podľa potreby aj ďalší zamestnanec materskej školy za najviac:
10.9.1.1. 21 detí triedy pre deti vo veku dva až šesť rokov,
10.9.1.2. 21 detí triedy pre deti vo veku štyri roky až päť rokov alebo
10.9.1.3. 22 detí triedy pre deti vo veku päť rokov až šesť rokov.
10.9.2. jeden učiteľ materskej školy a ďalší zamestnanec materskej školy za triedu pre deti:
10.9.2.1. vo veku dva roky až tri roky,
10.9.2.2. vo veku tri roky až štyri roky alebo
10.9.2.3. so zdravotným znevýhodnením bez ohľadu na ich vek.
10.10. V čase letných mesiacov s vysokými dennými teplotami musia mať deti pri pobyte vonku hlavu krytú vhodným doplnkom (šiltovka, klobúk a pod.), aby sa predišlo úpalu, vhodný odev a v prípade potreby a žiadosti vedenia školy aj opaľovací krém. V letnom období sa pobyt vonku na priamom slnečnom žiarení zvyčajne v čase od 10:00 do 14:300 hod. obmedzuje na minimum.
10.11. V čase zimných mesiacov počas sneženia a mrznutia sa na pobyte vonku učiteľky s deťmi zdržujú na bezpečných miestach, nie pod stromami, na ktorých je vrstva ťažkého snehu. Dbajú na bezpečnosť detí pred pošmyknutím na ľade, či snehu. ZZ zabezpečí pre dieťa nepremokavé oblečenie a obuv, rukavice a čiapku. Po skončení pobytu vonku učiteľ zabezpečí vysušenie mokrého oblečenia a obuvi, pričom sú jej nápomocní prevádzkoví zamestnanci.
10.12. Materská škola organizuje mimoškolské aktivity. Počas týchto exkurzií, výletov a vychádzok sa na dieťa v plnom rozsahu vzťahujú školské predpisy. V prípade, ak bude aktivita spoplatnená, budú o tom ZZ vopred upovedomení. 
10.13. Na týchto podujatiach je dieťa povinné:
10.13.1. dostaviť sa včas na určené miesto,
10.13.2. spoločne so skupinou odísť a spoločne sa vrátiť,
10.13.3. neopúšťať skupinu,
10.13.4. dodržiavať zásady bezpečnosti a ochrany zdravia,
10.13.5. dôsledne rešpektovať pokyny,
10.13.6. zabezpečiť si vhodný odev, materiálne a iné vybavenie podľa požiadaviek vyučujúceho,
10.13.7. na všetkých akciách organizovaných materskou školou dôsledne dodržiavať pravidlá školského poriadku.
11. Organizácia v prípade zastupovania
11.1. V prípade neprítomnosti učiteľa môže riaditeľ materskej školy nariadiť zastupovanie alebo sa deti z triedy, v ktorej chýba učiteľka  delia do iných tried. 
11.2. Ak chýbajú viaceré učiteľky, riaditeľ zabezpečí, aby v prvom rade boli deti dopoludnia vo  svojich triedach a delili sa až poobede. Organizáciu delenia detí  a s tým spojené úkony koordinuje riaditeľ, príp. zástupkyňa riaditeľa. O zadelení detí do daných tried  rozhoduje poverená učiteľka, zväčša z triedy, z ktorej sa deti delia.
11.3.  O tom, že sú deti delené  do iných tried, sú zákonní zástupcovia informovaní písomným oznamom na dverách delenej triedy a  na hlavných vstupných dverách.  
11.4. Zaradenie dieťaťa do náhradnej triedy sa môže denne meniť  podľa aktuálnej  situácie.
12. Organizácia krúžkovej činnosti: 
12.1. V materskej škole sa v čase po 12.00 hodine, po odpočinku trvajúcom najmenej 30 minút, v súlade so školským vzdelávacím programom môže organizovať krúžková činnosť.
12.2. Krúžkovú činnosť môžu zabezpečovať pedagogickí zamestnanci materskej školy alebo externí lektori.
12.3. Krúžková činnosť sa organizuje v popoludňajších hodinách na základe prihlásenia dieťaťa na príslušnú krúžkovú činnosť a informovaného súhlasu zákonného zástupcu. Organizácia krúžkovej činnosti sa riadi Plánom krúžkovej činnosti.
12.4. Pri krúžkovej činnosti, ktorá nepredstavuje podstatnú otázku výchovy dieťaťa, sa na účely udelenia informovaného súhlasu postupuje podľa platných právnych predpisov. Ak je dieťa súdom zverené do osobnej starostlivosti jedného zo zákonných zástupcov, na udelenie súhlasu s účasťou dieťaťa na takejto krúžkovej činnosti je postačujúci súhlas zákonného zástupcu, ktorému bolo dieťa zverené do osobnej starostlivosti, ak nejde o podstatnú otázku výchovy dieťaťa.
12.5. Učiteľ materskej školy odovzdáva dieťa len inému učiteľovi materskej školy, inej fyzickej osobe zabezpečujúcej krúžkovú činnosť, zákonnému zástupcovi alebo ním splnomocnenej osobe v súlade s § 4 ods. 6 vyhlášky Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení neskorších predpisov.
12.6. Externý lektor alebo pedagogický zamestnanec vykonávajúci krúžkovú činnosť prevezme dieťa od učiteľa materskej školy povereného dohľadom nad deťmi a prevzatie dieťaťa potvrdí podpisom v evidencii účastníkov krúžkovej činnosti. Po ukončení krúžkovej činnosti odovzdá dieťa späť poverenému učiteľovi materskej školy, prípadne zákonnému zástupcovi alebo ním splnomocnenej osobe.
12.7. Ak si po ukončení krúžkovej činnosti prevezme dieťa zákonný zástupca alebo ním splnomocnená osoba, externý lektor alebo pedagogický zamestnanec vykonávajúci krúžkovú činnosť túto skutočnosť oznámi učiteľovi materskej školy poverenému dohľadom nad deťmi.
12.8. Prihlásenie dieťaťa na krúžkovú činnosť je záväzné na obdobie uvedené v podmienkach príslušnej krúžkovej činnosti. Odhlásenie dieťaťa počas školského roka je možné z opodstatnených dôvodov, ktoré zákonný zástupca oznámi materskej škole.
12.9. V materskej škole sa môžu realizovať krúžkové činnosti zamerané napríklad na oboznamovanie s anglickým jazykom, pohybové a športové aktivity, tanečné aktivity a ďalšie aktivity podľa aktuálnej ponuky materskej školy.
12.10. Aktuálna ponuka krúžkovej činnosti, podmienky účasti, časový harmonogram a organizácia jednotlivých krúžkov sú uvedené v samostatnom dokumente Plán krúžkovej činnosti, ktorý je zverejnený na webovom sídle materskej školy.
13. Postup materskej školy vo vzťahu k napĺňaniu rodičovských práv a povinností ZZ pri vzniku nezhôd a sporov sa riadi týmito zásadami, princípmi a pravidlami:
13.1. Počas konania o rozvode alebo úprave výkonu rodičovských práv a povinností materská škola dbá o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť).
13.2. Škola počas prebiehajúceho konania o úprave výkonu rodičovských práv a povinností k dieťaťu zachováva neutralitu vo svojich postojoch a vyjadreniach týkajúcich sa dieťaťa. V prípade potreby zamestnanci poskytnú nezaujaté, vecné a objektívne stanovisko len súdu, ak si ho od školy písomne vyžiada, pričom obsah tohto písomného stanoviska neposkytne ani jednému ZZ.
13.3. V prípade narušených vzťahov medzi ZZ bude materská škola rešpektovať len rozhodnutie súdu alebo predbežné opatrenie súdu (neodkladné opatrenie), ktorého zmyslom je dočasná úprava pomerov ZZ vo vzťahu k starostlivosti o dieťa. Škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania. Materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované.
13.4. V prípade zverenia dieťaťa právoplatným rozhodnutím súdu do starostlivosti len jednému zo ZZ, ktorý zastupuje dieťa v bežných veciach, bude škola riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať.
13.5. Priestory materskej školy nie sú miestom, kde ZZ, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentami disponuje.
13.6. Priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd, resp. podľa súdom schválenej rodičovskej dohody.
[bookmark: _Toc233664707][bookmark: _Toc240443587]ČLÁNOK XI
Príspevok za pobyt dieťaťa a úhrada za stravu dieťaťa
1. ZZ je povinný: 
1.1. uhrádzať príspevok za pobyt dieťaťa do 10. dňa v kalendárnom mesiaci prostredníctvom bankového prevodu, prípadne po predchádzajúcom súhlase riaditeľa školy šekom,
1.2. v prípade neuhradenia príspevku v zmysle zákona, po predchádzajúcom ústnom upozornení triednym učiteľom, riaditeľom poverená osoba písomne vyzve ZZ o zaplatenie príspevku v stanovenej lehote.
1.3. Účty, na ktoré sa uhrádza príspevok za pobyt dieťaťa: kmeňové pracovisko IBAN – SK40 0200 0000 0019 3216 3955, elokované pracovisko IBAN – SK83 0200 0000 0038 5827 0259.
	2. Výška príspevku na čiastočnú úhradu nákladov v materskej škole je určená všeobecne záväzným nariadením zriaďovateľa.  


3. Príspevok v materskej škole sa neuhrádza za dieťa:
	3.1. pre ktoré je predprimárne vzdelávanie povinné,  


3.2. ak ZZ dieťaťa o to písomne požiada a je členom domácnosti, ktorej sa poskytuje pomoc v hmotnej núdzi,
3.3. ktoré je umiestnené v zariadení na základe rozhodnutia súdu.
4. Podmienky zníženia, zvýšenia alebo odpustenia príspevku určí zriaďovateľ.
5. Úhrada za stravu dieťaťa:
5.1. Dieťa je na školské stravovanie prihlásené na základe vypísaného tlačiva ,,Zápisný lístok na  stravovanie“, ktorý vypíše zákonný zástupca dieťaťa pri jeho nástupe do materskej školy. (Tlačivá sú k dispozícii aj na webovej  stránke - Dokumenty). 
5.2. Úhradu za stravu detí a finančné limity na potraviny na výrobu jedál v zariadeniach školského stravovania určuje mesto Kysucké Nové Mesto, podľa platného VZN č. 4/2025 o výške príspevku na čiastočnú úhradu nákladov a podmienky úhrady v zariadeniach školského stravovania v zriaďovateľskej pôsobnosti mesta Kysucké Nové Mesto. Toto VZN upravuje výšku príspevku na čiastočnú úhradu nákladov na stravovanie, podmienky úhrady nákladov na nákup potravín na jedno jedlo podľa vekových kategórií stravníkov v zariadení školského stravovania a podmienky poskytovania dotácie na podporu výchovy k stravovacím návykom dieťaťa.
5.3. Výška príspevku na úhradu režijných nákladov : Mesto Kysucké Nové Mesto, ako zriaďovateľ zariadení školského stravovania, určuje výšku príspevku na režijné náklady za stravovanie v materských školách nasledovne:
5.4. Materské školy (MŠ): Zákonný zástupca dieťaťa prispieva paušálnym poplatkom na režijné náklady vo výške 5 € za mesiac. 
5.5. V prípade materských škôl, príspevok na režijné náklady sa uhrádza bez ohľadu na počet odobratých obedov / aj dietari/. Tento príspevok je zameraný na pokrytie nákladov spojených so zabezpečením stravovania v MŠ. V MŠ hradí úhradu režijných nákladov pri stravovaní 2 – 5 ročných detí spolu so stravovacou normou. V poslednom ročníku MŠ / predškolák/ hradí zákonný zástupca dieťaťa úhradu režijných nákladov spolu s doplatkom medzi stravovacou normou a dotáciou na podporu výchovy k stravovacím návykom dieťaťa.
5.6. Výška poplatku za celodennú stravu – 2,10,-€, z toho:
5.6.1. desiata    – 0,50 €
5.6.2. obed        – 1,20 €
5.6.3. olovrant  – 0,40 €
5.7. režijné náklady – 5 €, jednorazovo za celý mesiac, bez ohľadu na to, či dieťa bolo prítomné v MŠ, alebo nie.
5.8. Príspevok  na stravu je 42,-€ na mesiac, uhrádza zákonný zástupca dieťaťa a  je určený vo výške nákladov na nákup potravín  v nadväznosti na odporúčané výživové dávky – § 140 ods. 10 školského zákona. Príspevok na režijné náklady je vo výške 5 €  jednorazovo za celý mesiac. Tento príspevok sa uhrádza spolu s príspevkom na nákup potravín a je určený na nákup materiálno-technického vybavenia školskej jedálne, vrátane opráv a údržby zariadenia, tiež na výdavky spojené so zabezpečením hygieny a stolovania.
5.9. Deti v materskej škole s právnou subjektivitou  za stravu aj réžiu uhrádzajú 47 € na mesiac.
5.10. Predškoláci  a deti v HN uhrádzajú 14 eur strava + réžia jednorazovo 5 eur na mesiac, t. j. 19 eur na mesiac.
5.11. Dieťa má nárok na dotáciu 1,40 eur, len  v prípade, ak sa zúčastní výchovno- vzdelávacieho procesu.
5.12. Zákonný zástupca dieťaťa je povinný uhradiť poplatok vopred, najneskôr do 20. dňa                 v mesiaci. Posledná platba bude v mesiaci jún a prvá platba na ďalší školský rok bude už v mesiaci august.
5.13. Kmeňové pracovisko: IBAN: SK42 0200 0000 0016 3235 1954
5.14. Elokované pracovisko: IBAN: SK68 0200 0000 0038 5825 3651
5.15. Poznámka: meno a priezvisko dieťaťa a číslo triedy, ktorú navštevuje
5.16. Rodičia detí, ktoré sú mladšie a majú nízky príjem- životné minimum alebo sú v HN, môžu požiadať o dotáciu tiež, po predložení  potvrdenia z ÚPSVaR.  Prosíme ZZ, aby v tomto prípade predkladali potrebné doklady včas. V prípade nevrátenia návratky, hradí rodič stravné v plnej výške.
5.17. Preplatky zo stravy: Preplatky zo stravy v školskej jedálni pri MŠ Komenského sa vracajú vždy raz ročne a to v období, keď sa skončí letná prevádzka , t.j. v mesiaci júl až august, v danom roku. Rodič si môže preplatok vyžiadať aj hocikedy počas roka, napr. pri dlhodobej neprítomnosti /liečenie, iné prekážky,…/,  kvôli ktorým dieťa nenavštevovalo materskú školu a vznikol mu preplatok. 
5.18. Denné nahlasovanie detí na stravu prebieha u pani učiteliek v triede do 8.00 hod, preto je potrebné, aby deti prichádzali do MŠ v časovom predstihu, inak dieťaťu nezabezpečíme stravu! V prípade oneskorenia alebo prípadných informácií kontaktujte včas vedúcu školskej jedálne :
5.18.1. kmeňové pracovisko: 041/421 27 04 alebo emailom skolskajedalenkomenskeho.knm@gmail.com
5.18.2. elokované pracovisko: 0903 902 341 alebo emailom skolskajedalenlehota.knm@gmail.com
5.19. Vedúca školskej jedálne zodpovedá za správnosť a evidenciu poplatkov, za kvalitu a kvantitu stravy podávanej dieťaťu a za dodržiavanie všetkých predpisov a zásad HCCCP.
5.20. Z dôvodu neuhradenia poplatku za stravu dieťaťa, môže riaditeľ školy po predchádzajúcich ústnych upozorneniach a následne aj po písomnom upozornení zákonných zástupcov rozhodnúť o ukončení dochádzky dieťaťa do MŠ. 
5.21. Stravník s diétou 
5.21.1. Školská jedáleň nezabezpečuje diétne stravovanie (diéta šetriaca, celiakia, diabetes). Predškolákovi - diétarovi bude na základe lekárskeho potvrdenia od odborného lekára (špecialista – gastroenterológ, diabetológ, imunológ, alergológ) poskytnutá dotácia 1,40 eur/deň, kedy bolo dieťa prítomné v školskom zariadení.  Dotáciu vyplatí zriaďovateľ zákonnému zástupcovi na účet za dni prítomnosti v zariadení. Ostatným diétarom sa strava neprepláca.
5.21.2. V prípade, že zákonný zástupca nosí denne stravu do zariadenia (z dôvodu uvedeného diétneho stravovania) režijné náklady tiež uhrádza jednorazovo do  20. dňa v mesiaci vopred, v sume 5 eur na mesiac.
5.22. 
[bookmark: _Toc240443588]ČLÁNOK XII
Zaistenie bezpečnosti a ochrany zdravia detí
1. Škola je pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinná:
1.1. prihliadať na základné fyziologické potreby detí,
1.2. [bookmark: _Hlk197412112]vytvárať podmienky na zdravý vývin detí a na predchádzanie sociálno-patologickým javom (vypracovať prílohu systémových aktivít školy v oblasti prevencie šikanovania a agresivity podľa Metodického usmernenia č. 1/2025 k prevencii a riešeniu šikanovania detí a žiakov v školách a školských zariadeniach),
1.3. zaistiť bezpečnosť a ochranu zdravia detí,
1.4. poskytnúť nevyhnutné informácie na zaistenie bezpečnosti a ochrany zdravia detí,
1.5. viesť evidenciu školských úrazov detí, ku ktorým prišlo počas výchovno-vzdelávacieho procesu a pri činnostiach organizovaných školou; pri vzniku školského úrazu vyhotoviť záznam o školskom úraze a v odôvodnených prípadoch informovať ZZ. 
2. Škola zaručuje bezpečnosť niekoľkými spôsobmi, najmä uzamknutím budovy počas výchovno-vzdelávacieho procesu, každoročným informovaním o únikových východoch školy a o postupe počas evakuácie školy, cvičnými poplachmi zameranými na evakuáciu budovy a iné.
3. Deti majú povinnosť dodržiavať všetky pravidlá bezpečného správania sa v škole, chrániť svoje zdravie a zdravie ostatných a konať tak, aby nikomu nespôsobili ujmu.
4. Škola poskytuje potrebné informácie na zabezpečenie bezpečnosti a ochrany zdravia detí, zároveň vedie evidenciu školských úrazov, ktoré sa stali počas výchovno-vzdelávacieho procesu a školských aktivít.
5. Škola zabezpečuje dodržiavanie zásad osobnej hygieny a prípadné platné epidemiologické opatrenia.
6. Účasť dieťaťa na športovom výcviku je podmienená doložením písomného vyhlásenia ZZ o zdravotnej spôsobilosti dieťaťa nie staršieho ako jeden deň a informovaného súhlasu ZZ s účasťou na športovom výcviku.
7. Elektrické spotrebiče, vypínače, zásuvky a elektrická inštalácia musia byť zabezpečené proti možnosti použitia deťmi.
8. Opatrenia pri pedikulóze: 
8.1. Pedikulóza sa vyskytuje u všetkých vekových skupín, najmä u detí. Pôvodca pedikulózy je voš detská, ktorá parazituje u človeka. Šíri sa hlavne pri priamom styku, ale aj prostredníctvom predmetov (hrebene, kefy, čiapky, šále, osobná posteľná bielizeň). Na diagnostiku slúži dôkladná prehliadka vlasov, pri ktorej hľadáme hnidy a vši, hlavne za ušnicami a v zátylku.
8.2. Hlásenie ochorenia: ZZ, ktorý zistí zavšivenie dieťaťa ohlási túto skutočnosť učiteľovi. Neohlásenie sa považuje za vážne porušenie školského poriadku. Dieťa, ktorému boli vši zistené, je izolované od kolektívu detí na dobu minimálne troch dní. Počas tohto obdobia sú rodičia povinní dôkladne vši odstrániť a priniesť lekárske potvrdenie, že vši boli odstránené a dieťa sa môže vrátiť do kolektívu.
8.3. Hromadný výskyt hlási riaditeľ na odbor epidemiológie RÚVZ.
8.4. Všeobecným predpokladom boja proti zavšiveniu je osobná čistota a častá výmena osobnej a posteľnej bielizne. V prípade výskytu je nutné zahájenie dezinsekčnej akcie (zneškodnenie lezúcich vší a hníd účinným dezinsekčným prostriedkom), ktorú je nutné vykonať v celom kolektíve, t.j. aj u zdravých členov triedy i rodiny. Súčasne je nutné zahubiť i vši, ktoré sa môžu vyskytovať na pokrývkach hlavy, hrebeňoch, kefách, bielizni a ďalších predmetoch, s ktorými sa prišlo do styku.
8.5. Riaditeľ materskej školy, resp. triedny učiteľ čo najskôr (do 48 hodín) informuje o výskyte všetkých rodičov / oznam na webe /. Nakoľko opatrenia je nevyhnutné vykonať naraz u všetkých členov kolektívu (nielen v triede, ale aj v rodinách).
8.6. Opatrenia v školskom kolektíve i v rodinách prebiehajú súčasne. Ak sa dezinsekcia nevykoná v celom kolektíve, t.j. aj u zdravých členov triedy a rodiny, môže dochádzať k ďalšiemu prenosu.
8.7. Pedagóg v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vši u ďalších detí (v materskej škole v rámci ranného filtra deťom vhodným spôsobom prezrie aj vlasovú časť hlavy, minimálne dvakrát do týždňa).
8.8. Použitie šampónu je nutné po 8 – 14 dňoch opakovať (podľa návodu uvedenom na použitom dezinsekčnom prostriedku).
8.9. Osobnú a posteľnú bielizeň je nutné vyvariť, resp. vyprať pri vysokých teplotách, dôkladne vysušiť a vyžehliť
8.10. Matrace a používané v škole treba postriekať insekticídnym prostriedkom na lezúci hmyz, dôkladne vyvetrať, vystaviť účinkom slnečného žiarenia a min. 3 – 4 dni nepoužívať.
8.11. Zásadné je zabezpečenie primeranej úrovne osobnej hygieny. Každý člen kolektívu musí používať vlastné predmety osobnej hygieny (uterák, hrebeň) a zabrániť ich vzájomnému požičiavaniu. To isté platí aj v prípade čiapok, šatiek, prípadne iných pokrývok hlavy.
9. Pedagogický zamestnanec pri posudzovaní rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, oznámi riaditeľovi školy dôvodné podozrenie na rizikové správanie dieťaťa, ktoré môže ohroziť jeho bezpečnosť a zdravie. Riaditeľ navrhne zákonnému zástupcovi vykonanie odbornej činnosti v zariadení poradenstva a prevencie. Ak zákonný zástupca do troch mesiacov nepreukáže jej vykonanie, riaditeľ túto skutočnosť oznámi príslušnému orgánu sociálnoprávnej ochrany detí a sociálnej kurately.
10. Ak sa dieťa v škole preukázane a opakovane dopúšťa rizikového správania ohrozujúceho bezpečnosť a zdravie ostatných detí alebo zamestnancov a zákonný zástupca neudelí informovaný súhlas na vykonanie odbornej činnosti podpornej úrovne tretieho alebo štvrtého stupňa, prípadne nepreukáže iný obdobný postup na riešenie tohto správania, riaditeľ školy oznámi túto skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu.
11. Podrobnosti problematiky bezpečnosti a ochrany zdravia detí sú spracované v samostatnom internom riadiacom akte a v Krízovom intervenčnom pláne školy.
[bookmark: _Toc240443589][bookmark: _Toc187061155]ČLÁNOK XIII
Ochrana detí pred sociálno-patologickými javmi, diskrimináciou a násilím
1. Škola netoleruje šikanovanie v žiadnych formách ani v náznakoch. V rámci prevencie vytvára priaznivú klímu, spolupracuje s deťmi, zamestnancami a ZZ, umožňuje dôverné oznamovanie šikanovania, jasne stanovuje pravidlá správania a sankcie za ich porušovanie a vedie dokumentáciu o riešení prípadov šikanovania. Organizuje tiež semináre s odborníkmi pre zamestnancov, prípadne aj prednášky pre ZZ a deti.
2. Prísne sa zakazujú všetky formy nenávistného správania, podnecovania k násiliu, ospravedlňovania násilia a terorizmu, propagácie extrémizmu a podnecovania neznášanlivosti (národnostnej, rasovej, etnickej a náboženskej), ako aj všetkých foriem diskriminácie a segregácie.
3. Ak vznikne oprávnené podozrenie z ohrozovania mravného vývinu detí, tento problém musia v rámci spolupráce okamžite riešiť:
3.1. riaditeľ školy,
3.2. triedny učiteľ,
	3.3. školský podporný tím,


3.4. ZZ,
3.5. prípadne ďalší odborníci poskytujúci poradenstvo a terapiu.
4. Škola sa riadi internými predpismi týkajúcimi sa krízovej intervencie v súvislosti so šikanovaním a riešením krízových situácií spojených so školskými úrazmi a inými nebezpečnými udalosťami: Smernica č. 1/2025 k prevencii a riešeniu šikanovania detí a žiakov v školách a školských zariadeniach a Metodické usmernenie č. 4/2009-R z 11. februára 2009 o jednotnom postupe pri vzniku školského úrazu a pri evidencii nebezpečných udalostí.
[bookmark: _Toc240443590][bookmark: _Toc187061156]ČLÁNOK XIV
Nakladanie s majetkom školy
1. Deti a zamestnanci školy majú povinnosť pristupovať k zariadeniu a majetku školy so všetkou starostlivosťou.
2. Škola deťom poskytuje potrebné pomôcky a hračky do bezplatného užívania počas pobytu v materskej škole.
3. Akékoľvek poškodenie zariadenia a majetku školy spôsobené nedbanlivosťou alebo úmyselne musí byť plne nahradené.
[bookmark: _Toc240443591]ČLÁNOK XV
Prijímanie návštev
1. ZZ si termín stretnutia s riaditeľom alebo vyučujúcim dohodne vopred.
2. ZZ smie vstupovať bez sprievodu len do priestorov na to vyhradených pre návštevy školy. Do ostatných priestorov je povolený vstup len so súhlasom riaditeľa, resp. v sprievode zamestnanca školy.
3. Pokiaľ má návštevu zamestnanec, je povinný požiadať o súhlas riaditeľa školy a dohodnúť s ním podmienky, za ktorých sa návšteva môže realizovať. Bez súhlasu riaditeľa nie je povolený vstup do priestorov školy nezamestnaným osobám.
4. Pohyb cudzích osôb v priestoroch školy je povolený len v sprievode zamestnanca školy.
5. V rámci bezpečnosti a ochrany detí a majetku sú zamestnanci a ZZ zodpovední za zatváranie vchodových dverí, bránok a nevpúšťanie podozrivých a neznámych osôb do budovy. Pri podozrení sú povinní upozorniť riaditeľa školy.
[bookmark: _Toc240443592]ČLÁNOK XVI
Podávanie sťažností
1. [bookmark: _Hlk197380169]ZZ má v prípade poškodenia práv jeho dieťaťa, resp. pri nedodržaní pracovných povinností zo strany zamestnanca školy právo podať sťažnosť.
2. Sťažnosť je možné podať písomne riaditeľovi školy. Riaditeľ je povinný sťažnosť zaevidovať v evidencii sťažností, návrh alebo podnet riadne prešetriť, zvážiť opodstatnenosť a prijať opatrenia na odstránenie nedostatkov.
3. ZZ berie na vedomie, že sťažnosť nebude riešiť v prítomnosti detí, jeho prejav bude bez zbytočných emócií tak, aby neprišlo k nežiaducim vplyvom na detskú psychiku. Interný predpis o postupe pri podávaní sťažností je v škole verejne prístupný.
[bookmark: _Toc240443593][bookmark: _Toc187061160]ČLÁNOK XVII
Pravidlá vzájomných vzťahov
1. Vzájomné vzťahy všetkých účastníkov vzdelávania a osôb, ktorých sa tento školský poriadok týka, sú založené na úcte, rešpekte, názorovej znášanlivosti, solidarite a dôstojnosti.
2. Deti sa správajú ku všetkým zamestnancom školy úctivo a zdvorilo, pričom zamestnanci školy rešpektujú dôstojnosť detí.
3. Deti dodržiavajú pokyny všetkých zamestnancov školy.
4. Výkon práv a povinností vyplývajúcich zo školského poriadku musí byť v súlade s dobrými mravmi. Tieto práva a povinnosti nesmú byť zneužívané na škodu druhého.
5. Deti nesmú znášať postihy za podanie sťažnosti na deti, pedagogického zamestnanca alebo iného zamestnanca školy.
	6. Výkonom práv detí so špeciálnymi výchovno-vzdelávacími potrebami nesmú byť obmedzené práva ostatných detí, ktorí sú účastníkmi výchovy a vzdelávania.  


7. Pedagogický zamestnanec je povinný chrániť a rešpektovať práva detí a ich ZZ, zachovávať mlčanlivosť a chrániť osobné údaje o zdravotnom stave detí a výsledkoch odborných vyšetrení, s ktorými prišiel do styku. Rešpektuje individuálne výchovno-vzdelávacie potreby detí a aktívne spolupracuje so ZZ detí. Pedagogický zamestnanec vykonáva svoju činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu Rok s chrobáčikmi. Vedie deti k dodržiavaniu hygienických zásad a zásad bezpečnej práce, poskytuje deťom a ZZ poradenstvo alebo odbornú pomoc spojenú s výchovou a vzdelávaním a pravidelne informuje ZZ dieťaťa o priebehu výchovy a vzdelávania.
8. Pedagogickí a odborní zamestnanci sa riadia Etickým kódexom pedagogických zamestnancov a odborných zamestnancov.
9. Škola priebežne informuje ZZ detí o ich správaní.
[bookmark: _Toc240443594][bookmark: _Toc187061161]ČLÁNOK XVIII
Environmentálna zodpovednosť a udržateľnosť
1. Škola sa zaväzuje podporovať environmentálne zodpovedné správanie u všetkých členov školskej komunity, vrátane detí, zamestnancov a ZZ.
2. V škole je zavedené triedenie odpadu. Za týmto účelom škola poskytuje kontajnery na triedený zber papiera, plastov, skla a biologického odpadu. Deti sú vedené k dodržiavaniu pravidiel triedenia odpadu.
3. Škola prijíma opatrenia na znižovanie spotreby energie a vody, vrátane používania energeticky úsporných zariadení a technológií. Deti a zamestnanci sú povzbudzovaní k vypínaniu svetiel, elektronických zariadení a šetreniu vody po skončení činností.
4. Ak je potrebné používať papierové materiály, preferuje sa obojstranná tlač a recyklovaný papier.
5. Škola organizuje alebo sa podieľa na environmentálnych vzdelávacích programoch, spolupracuje s miestnymi komunitami, organizáciami a inštitúciami na projektoch, ktoré podporujú ochranu životného prostredia, a zároveň motivuje deti zúčastňovať sa na environmentálnych súťažiach a projektoch, ktoré podporujú udržateľný rozvoj.
[bookmark: _Toc240443595][bookmark: _Toc187325041]ČLÁNOK XIX
Štandardy dodržiavania zákazu segregácie vo výchove a vzdelávaní
1. Pri dodržiavaní zákazu segregácie vo výchove a vzdelávaní materská škola postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.
2. Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
2.1. Článok 2 ods. 1:
Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo ZZ.
2.2. Článok 2 ods. 2:
Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, ZZ alebo členov rodiny.
2.3. Článok 3 ods. 1:
Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
2.4. Článok 29 ods. 1:
Výchova a vzdelávanie dieťaťa má smerovať k:
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere,
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov,
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram,
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu,
e) rozvíjaniu úcty k prírodnému prostrediu.[footnoteRef:1] [1:  Dohovor o právach dieťaťa (OSN, 1989) In Oznámenie Ministerstva zahraničných vecí Slovenskej republiky č. 104/1991 Z. z.] 

3. Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.[footnoteRef:2] [2:  Metodická príručka desegregácie vo výchove a vzdelávaní (MŠVVaŠ SR, 2023)] 

4. Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“.[footnoteRef:3] Segregáciu vo výchove a vzdelávaní definuje školský zákon nasledovne: [3:  § 3 písm. f) zákona č. 245/2008 Z. z. (školský zákon)] 

„konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná, 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich ZZ, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania“.[footnoteRef:4] [4:  § 2 písm. ai) zákona č. 245/2008 Z. z. (školský zákon) – účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.). Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.)] 

5. Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):
5.1. výkon práv a povinností detí a ich ZZ v materskej škole, pravidlá vzájomných vzťahov a vzťahov so zamestnancami materskej školy,
5.2. prevádzka a vnútorný režim materskej školy,
5.3. podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím,
5.4. podmienky nakladania s majetkom, ktorý materská škola spravuje, ak tak rozhodne zriaďovateľ.
6. Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
6.1. Štandardy postojov a hodnôt:
6.1.1. Základným predpokladom pre úspešné zavedenie štandardov, ktoré zabezpečia proces prevencie či odstraňovania segregácie vo výchove a vzdelávaní, je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu s deťmi.
6.1.2. Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.[footnoteRef:5] Deskriptory sú popisy a vysvetlenia týkajúce sa konkrétneho žiaduceho správania všetkých aktérov vo vzdelávaní: [5:  Referenčný rámec kompetencií pre demokratickú kultúru bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií] 

6.1.2.1. zaobchádzať so všetkými ľuďmi bez rozdielu a s rešpektom,
6.1.2.2. vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu,
6.1.2.3. vyjadrovať druhým ľuďom uznanie ako rovnocenným ľudským bytostiam,
6.1.2.4. rešpektovať ľudí rôzneho vierovyznania,
6.1.2.5. rešpektovať ľudí, ktorí majú odlišné politické názory,
6.1.2.6. prejavovať záujem spoznať presvedčenia, hodnoty, tradície a pohľady druhých ľudí na svet,
6.1.2.7. dávať priestor druhým ľuďom na vyjadrenie sa,
6.1.2.8. preukázať prebratie zodpovednosti za svoje skutky,
6.1.2.9. ospravedlniť sa, pokiaľ niekomu ublížim,
6.1.2.10. vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
6.2. Štandardy vyplývajúce z definície segregácie vo výchove a vzdelávaní:
6.2.1. Materská škola pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, výskumu, vývoja a mládeže Slovenskej republiky.[footnoteRef:6] [6:  Metodická príručka desegregácie vo výchove a vzdelávaní (MŠVVaŠ SR, 2023)] 

6.2.2. Štandardy priestorovej desegregácie:
6.2.2.1. Do všetkých priestorov materskej školy určených pre deti je umožnený rovný (nediskriminačný) prístup všetkým deťom. Materská škola nemá priestory a budovy vyhradené pre jednotlivé skupiny deti vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.[footnoteRef:7] [7:  Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ § 2 ods. 1 zákona č. 365/2004 Z. z.] 

6.2.2.2. Materská škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
6.2.2.3. Ak má materská škola v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
6.2.3. Štandardy organizačnej desegregácie:
	6.2.3.1. Materská škola má nastavenú organizáciu výchovno-vzdelávacej činnosti a denný program materskej školy tak, aby nedochádzalo k vylučovaniu a neprípustnému oddeľovaniu niektorej skupiny detí.[footnoteRef:8] [8:  § 2 ods. 1 zákona č. 365/2004 Z. z. (antidiskriminačný zákon)] 


	6.2.3.2. Všetky skupiny detí materskej školy majú vytvorené rovnaké podmienky na plnenie cieľov a obsahu výchovy a vzdelávania.

	6.2.3.3. Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému veku.

	6.2.3.4. Materská škola je povinná využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám detí aj v prípade krízových udalostí v materskej škole.[footnoteRef:9] Po ukončení krízovej udalosti je materská škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie. [9:  Podrobné informácie ku krízovým udalostiam na školách sú dostupné na webovom sídle ministerstva.] 



6.2.4. Štandardy sociálnej desegregácie:
6.2.4.1. Materská škola využíva potrebné a dostupné inkluzívne podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v materskej škole, ktorá prispieva k destigmatizácii a odstraňovaniu stereotypov a predsudkov.
6.2.4.2. Materská škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci materskej školy medzi deťmi ako aj rodičmi.
6.2.4.3. Materská škola prijíma, vzdeláva a vychováva všetky skupiny detí podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
6.2.4.4. V materskej školeneexistujú procesy, postupy a usporiadania, ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminačnom zákone.
	6.2.4.5. Materská škola umožňuje všetkým skupinám detí, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje alebo sú materskej škole sprostredkované, a aktívne ich k tomu motivuje a podporuje.

	6.2.4.6. Materská škola pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.




[bookmark: _Toc240443596]ČLÁNOK XX
Záverečné ustanovenia
1. Poriadok je súčasťou systému vnútorného riadenia a podlieha priebežnej aktualizácii v závislosti od zmien potrieb, kompetencií a zodpovedností.
2. Zmeny poriadku sa vykonávajú formou písomných dodatkov.
3. Zmeny, doplnenia a dodatky poriadku vydáva výlučne riaditeľ Materskej školy, Komenského 1162/38, 02401 Kysucké Nové Mesto.
4. Za plnenie povinností vyplývajúcich z poriadku zodpovedajú všetci zamestnanci školy vrátane ZZ detí a ďalších osôb, ktoré sa podieľajú na výchovno-vzdelávacom procese.
5. Tento poriadok:
5.1. ruší Školský poriadok zo dňa 01.09.2025.
5.2. nadobúda účinnosť dňa 01.09.2026




	V Kysuckom Novom Meste, 
	......................................................................

	
	Mgr. Ján Mišáni

	dňa 26.08.2026. 
	riaditeľ

